HEALTH MINISTER HOVIN MIZORAM STATE AYUSH SOCIETY GOVERNING BODY THUKHAWM,"950/2024-2025 Aizawl, 25.6.2024 : Mizoram State Ayush Society (MSAS) Governing Body chu vawiin tlai khan Secretariat Conference Hall-2 ah an Chairman Pi Lalrinpuii, Health & Family Welfare Minister hovin an thukhawm. He meeting ah hian meeting hmasa a thu lo rel tawh te leh a bawhzui dan thlirletna neih a ni a. Agenda hrang hrang chhawpchhuah te chu Chairman kaihhruainain thurel chhunzawm a ni. He meeting-ah hian Mizoram hmun hrang hranga AYUSH Doctor awmte mamawh leh hmasawn zelna tur te sawi a rel ho a ni. Tun dinhmunah hian AYUSH Doctor te hi Mizoram Sorkar hnuaiah a ngheta thawk (Regular) hi Doctor 16 an awm mek a, Contractual a thawk hi National AYUSH Mission hnuaiah Doctor 46 thawk mek an awm a, NHM leh Health Programme hrang hrang hnuaiah AYUSH Doctor mi 84 vel thawk mek an awm bawk a ni. Attachment Loading attachment...",Dated: 25 th Jun 24 4:59 PM,https://dipr.mizoram.gov.in/post/health-minister-hovin-mizoram-state-ayush-society-governing-body-thukhawm